OpenLLM-France/wikimedia huggingface dataset:
# Israel Nathan Herstein

Israel Nathan Herstein (Lublin, 28 de març de 1923 - Chicago, 9 de febrer de 1988), conegut normalment com Yitz Herstein, va ser un matemàtic americà d'origen polonès.

## Vida i obra

Tot i haver nascut a Lublin (actualment Polònia), el seu pare va emigrar al Canadà el 1926 i, dos anys més tard, quan ell tenia cinc anys, el va seguir la resta de la família; així que ll va créixer a Winnipeg durant la época de la Gran Depressió. Va estudiar a les universitats de Manitoba i de Toronto i, entre 1946 i 1948, va fer el treball de doctorat a la universitat d'Indiana sota la direcció de Max Zorn.
Després de ser professor de les universitats de Kansas i d'Ohio el 1951 va ser nomenat professor de la universitat de Chicago, en la qual va fer, per una banda, alguns treballs d'economia matemàtica sobre el comportament dels consumidors i la teoria de la utilitat, i, per altra, va rebre la influència d'Abraham Adrian Albert i d'Irving Kaplansky, els quals van inclinar el seu camp de treball cap a l'àlgebra i la teoria d'anells.
De 1953 a 1957 va ser professor de la universitat de Pennsilvània i de 1958 a 1962 a la universitat Cornell, abans de retornar a Chicago on va fer la resta de la seva carrera acadèmica. Era un admirador d'Itàlia i del menjar italià i viatjava sovint a Roma.
Herstein va publicar onze llibres de text que es van fer molt populars entre els estudiants de matemàtiques. A més va publicar més d'un centenar d'articles científics.

## Referències

* 1 2 Cohn, 1989, p. 594.
* ↑ Moscati, 2018, p. 169.
* ↑ Albert, 2005, p. 160, 252.
* ↑ Cohn, 1989, p. 595.
* ↑ Faith, 2004, p. 311.
* ↑ Cohn, 1989, p. 597.
* ↑ Cohn, 1989, p. 597-600.

## Bibliografia

* Albert, Nancy E. A$^3$ & His Algebra (en anglès). iUniverse, 2005. ISBN 978-0-595-32817-8.
* Chacron, M. «On a conjecture of I. N. Herstein» (en anglès). Journal of Algebra, Vol. 96, Num. 2, 1985, pàg. 386-390. DOI: 10.1016/0021-8693(85)90016-X. ISSN: 0021-8693.
* Cohn, P.M. «Israel Nathan Herstein» (en anglès). Bulletin of the London Mathematical Society, Vol. 21, Num. 6, 1989, pàg. 594-600. DOI: 10.1112/blms/21.6.594. ISSN: 0024-6093.
* Faith, Carl. Rings and Things and a Fine Array of Twentieth Century Associative Algebra (en anglès). American Mathematical Society, 2004. ISBN 0-8218-3672-2.
* Moscati, Ivan. Measuring Utility (en anglès). Oxford University Press, 2018. ISBN 978-0-19-937276-8.

## Enllaços externs

* O'Connor, John J.; Robertson, Edmund F. «Israel Nathan Herstein» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Fonseca, Gonçalo L. «Israel Nathan Herstein, 1923-1988» (en anglès). The History of Economic Thought. [Consulta: 19 maig 2023].
* «Israel Herstein» (en anglès). Prabook. [Consulta: 19 maig 2023].
# Primer ministre del Camerun

Aquesta és la llista dels primers ministres del Camerun, i també del Camerun Oriental i Camerun Occidental, després de l'any 1960.

## República del Camerun

| Inici - Fi del mandat | Nom | Partit | Notes |
| 1 de gener de 1960 - 5 de maig de 1960 | Ahmadou Babatoura Ahidjo, primer ministre | UC | |
| 15 de maig de 1960 - 1 d'octubre de 1961 | Charles Assalé, primer ministre | UC | Va devenir primer ministre del Camerun Oriental après la formació de la República del Camerun. |

## Federala República del Camerun
### Camerun Oriental

| Inici - Fi del mandat | Nom | Partit | Notes |
| 1 d'octubre de 1961 - 19 de juny de 1965 | Charles Assalé, primer ministre | UC | primer ministre de la República del Camerun |
| 19 de juny de 1965 - 20 de novembre de 1965 | Vincent de Paul Ahanda, primer ministre | UC | |
| 20 de novembre de 1965 - 1966 | Simon Pierre Tchoungui, primer ministre | UC | |
| 1966 - 2 de juny de 1972 | Simon Pierre Tchoungui, primer ministre | UNC | |

### Camerun Occidental

| Inici - Fi del mandat | Nom | Partit |
| 1 d'octubre de 1961 - 13 de maig de 1965 | John Ngu Foncha, primer ministre | KNDP |
| 13 de maig de 1965 - 1966 | Augustine Ngom Jua, primer ministre | UNC |
| 1966 - 11 de gener de 1968 | Augustine Ngom Jua, primer ministre | KNDP |
| 11 de gener de 1968 - 2 de juny de 1972 | Salomon Tandeng Muna, primer ministre | UNC |

## República Unida del Camerun

| Inici - Fi del mandat | Nom | Partit |
| 2 de juny de 1972 - 30 de juny de 1975 | sense partit | |
| 30 de juny de 1975 - 6 de novembre de 1982 | Paul Biya, primer ministre | UNC |
| 6 de novembre de 1982 - 22 d'agost de 1983 | Bello Bouba Maigari, primer ministre | UNC |
| 22 d'agost de 1983 - 25 de gener de 1984 | Luc Ayang, primer ministre | UNC |
| República del Camerun ||||
| 25 de gener de 1984 - 26 d'abril de 1991 | títol abolit | |
| 26 d'abril de 1991 - 9 d'abril de 1992 | Sadou Hayatou, primer ministre | RDPC |
| 9 d'abril de 1992 - 19 de setembre de 1996 | Simon Achidi Achu, primer ministre | RDPC |
| 19 de setembre de 1996 - 8 de desembre de 2004 | Peter Mafany Musonge, primer ministre | RDPC |
| 8 de desembre de 2004 - 30 de juny de 2009 | Ephraïm Inoni, primer ministre | RDPC |
| 30 de juny de 2009 - 2019 | Philémon Yang, primer ministre | RDPC |
| 2019 - actualitat | Joseph Dion Ngute, primer ministre | RDPC |

## Partits

* RDPC Rassemblement Démocratique du Peuple Camerounais/Cameroonian, konservema partit conservador, anteriorment UNC. Va devenir lo partit RDPC après lo 1985
* SDF Social-Democratic Front/Front Social-Démocratique social-democratic
* KNDP Camerun National Democratic Party, en lo Camerun britànic, Après 1966: part de l'UNC
* UC Union du Camerounais en lo Camerun francès. Après 1966: part de l'UNC
* UNC Union National du Camerounais, après 1985: RDPC

## Fonts

* https://archive.today/20121205064238/www.terra.es/personal2/monolith/00index.htm
* http://www.rulers.org/rulc1.html#cameroon
* African States and Rulers, John Stewart, McFarland
* The Guinness Book of Kings, Rulers and Statesmen, Clive Carpenter, Guinness Superlatives Ltd
# Parc periurbà

Un parc periurbà és un territori ben delimitat, situat a la frontera urbana de les ciutats i gestionat normalment per una administració local.

## Enllaços externs

* Espais periurbans i alternatives d'ordenació, regulació i gestió. Xarxa de Ciutats i Pobles cap a la Sostenibilitat
# Egvekinot

Egvekinot (rus: Эгвекинот; txuktxi: Эрвыӄыннот) és un possiólok del districte autònom de Txukotka, a Rússia, que el 2018 tenia 2.899 habitants. Hi ha el port d'Egvenikot, que cobreix una superfície de 7,17 hectàrees.

## Referències

* ↑ «Egvekinot» (en castellà). [Consulta: 23 febrer 2024].
# Jenny Shipley

Jennifer Mary Shipley (nascuda el 4 de febrer de 1952 a Gore, Nova Zelanda), va ser primera ministra de Nova Zelanda des de desembre de 1997 fins a desembre de 1999. Va ser la primera dona a exercir aquest càrrec, i la primera a liderar el Partit Nacional.
Jenny Shipley va néixer al poble meridional de Gore, a l'Illa Sud; era una de quatre germanes. El 1971 es va graduar com a professora d'ensenyament bàsic i va treballar en escoles primàries fins a l'any 1976.
Shipley va militar en el Partit Nacional, un partit de centre-dreta, i posteriorment va ser escollida com a membre del Parlament en les eleccions nacionals de 1987. Quan el Partit Nacional va guanyar l'elecció de 1990, Shipley va assumir el càrrec de Ministra de Treball Social.
Entre el 1990 i el 1997 va ocupar diverses carteres, incloses Afers de la dona, però va ser més coneguda per la de Benestar social i salut, on va supervisar reformes radicals i, de vegades controvertides. Va assolir el càrrec de primera ministra des del 8 de desembre de 1997 fins al 5 de desembre de 1999.

## Referències

* ↑ Skard, Torild (2014) "Jenny Shipley and Helen Clark" in Women of Power - Half a century of female presidents and prime ministers worldwide. Bristol: Policy Press, ISBN 978-1-44731-578-0
* ↑ Richard Wolfe. Battlers Bluffers & Bully Boys. Random House New Zealand. ISBN 1-86941-715-1.
* ↑ «Jenny Shipley. Biografia». New Zealand History. Ministry for Culture and Heritage. [Consulta: febrer 2020].
# Consolida persica

Consolida persica és una espècie de plantes amb flors del gènere dels esperons de la família de les ranunculàcies.

## Descripció

Consolida persica és una planta de 10 a 35 cm d'alçada, amb ramificació dividida, estrigulosa a totes les parts, alguns pèls amb punta de glàndula, especialment a la part superior de la tija. Té fulles petites, les inferiors peciolades, amb segments estrets més o menys carnoses. Les seves bràctees fan entre 2 a 8 mm, trifides o senceres, els seus pedicels fan entre 2 a 4 mm a la flor, 5 mm als fruits, bractèoles fins a 3 mm i subulades. Els seus sèpals fan entre 6 a 8 mm, rosats o blancs, de vegades amb tonalitat blava i nervi central verdós, sense urpes, a la part superior ovat-lanceolat, amb esperó ascendent entre 20 a 25 mm de llarg, més o menys de 4 mm d'amplada a la base, els laterals oblongs obovats de 3,5 mm d'amplada, pubescents al nervi central, les inferiors amplament ovats-lanceolats de 4 mm d'amplada, pubescents per tot arreu. Els seus petals són trilobulats d'entre 15 a 20 mm d'ample, lòbul terminal amb dos lòbuls curts, lòbuls laterals arrodonits i filaments glabres. Els seus fol·licles són pilosos de 10 x 2,5 mm, lleugerament comprimits, amb prou feines rugosos. Els seus estil fan 3 mm de llarg. El període de floració és entre els mesos d'abril i maig.

## Distribució i hàbitat

Consolida persica creix al nord-est de l'Anatòlia, Armènia, el sud de Sibèria, Afganistan i Pakistan.

## Taxonomia

Consolida persica va ser descrita per **(DC.) Soó i publicat a ** Oesterreichische Botanische Zeitschrift 71: 241, a l'any 1922. Consolida persica va ser descrita per (Boiss.) Schroed. i publicat a Abh. Zool-Bot. Ges. Wien. 4(5):17, 162, a l'any 1909. Tamura in Kitam., Fl. Afghan. 123. 1960, Munz in J. Am. Arb. 48:186. 1967, Stewart, Ann. Catalogue Vasc. Pl. W. Pak. & Kashm. 266. 1972, Qureshi & Chaudhri in Pak. syst. 4(1-2):85.1988 (Fig. 11, F. G).

### Etimologia

Vegeu:Consolida
persica: epítet llatí que significa "peluda".

### Sinonímia
## Referències

* 1 2 Riedl, Harald; Nasir, Yasin J. «Consolida persica» (en anglès). wwww.eFloras.org Flora pf Pakistan p. 64. Viena/Islamabad: Naturhistorisches Museum, Botanische Abteilung i National Herbarium, Pakistan Agricultural Research Council. [Consulta: 4 novembre 2020].
* ↑ Consolida pubescens a Tropicos
* ↑ A Epítets Botánics
# Inversor qualificat

Un inversor qualificat o acreditat és un inversor amb un estatus especial segons les lleis de regulació financera. La definició d'inversor acreditat (si n'hi ha) i les conseqüències de ser classificat com a tal varien entre els països. En general, els inversors acreditats inclouen persones amb un patrimoni net elevat, bancs, institucions financeres i altres grans corporacions, que tenen accés a inversions complexes i de més risc, com ara capital de risc, fons de cobertura i àngels inversors.
Les lleis poden exigir que alguns tipus d'ofertes financeres només es puguin fer a inversors acreditats. A Espanya aquesta figura queda regulada per la Llei del Mercat de Valors (LMV), amb mesures per protegir els petits inversors.

## Referències

* ↑ «Inversor cualificado» (en castellà). Diccionario económico. El Economista. [Consulta: 21 juny 2024].
* ↑ «Recommendations for Changes to the SEC's Accredited-Investor Standard - Lufrano Law, LLC». Arxivat de l'original el 2015-03-02. [Consulta: 28 febrer 2015].
* ↑ Ministerio de Economía y Competitividad. «Real Decreto Legislativo 4/2015, de 23 de octubre, por el que se aprueba el texto refundido de la Ley del Mercado de Valores.» (en castellà) p. 100356–100541. BOE, 24-10-2015. [Consulta: 21 juny 2024].
# La Grevolosa

La Grevolosa és una masia d'Osor (Selva) inclosa a l'Inventari del Patrimoni Arquitectònic de Catalunya. Es tracta d'un casal ja existent al segle xiv, però que pertany a una reconstrucció dels segles XVIII-XIX.

## Descripció

És un gran casal de planta rectangular, que consta de planta baixa i dos pisos superiors. La masia està coberta amb una teulada a dues aigües de vessants a laterals parcialment esfondrada. La masia està ubicada en un terreny molt irregular com és un pendent. Per tal de salvar el desnivell físic existent, s'ha construït una estructura aterrassada, composta a base de pedruscall en forma de grans blocs de pedra totalment irregulars i sense desbastar i treballar i còdols. L'entrada principal està precedida per una porxada de tres arcs de mig punt, el central més gran.
En el primer pis o planta noble, trobem quatre obertures: per una banda tenim una petita finestra, ubicada a l'extrem dret. Mentre que per l'altra tres obertures rectangulars amb llinda monolítica i muntants de pedra. La del centre és projectada com a balconada i equipada amb una penya volada d'aspecte lleuger i la seva pertinent barana de ferro forjat. Aquesta balconada central està flanquejada per dues obertures - una a cada costat respectivament- projectades com a semi-balconades, ja que les baranes de ferro forjat actuen més com a ampit que no pas com a baranes pròpiament, cosa que provoca que no sobresurtin gens respecta el pla horitzontal de la façana. Les tres baranes es troben completament oxidades i es un estat avançat de corrosió.
En el pis superior trobem, al centre, una galeria de dos arcs de mig punt amb un ampit o barana de ferro forjat en la part frontal, i als laterals dues petites finestres quadrangulars amb llinda monolítica i muntants de pedra.
Tanca la façana un ràfec prominent de fusta sustentat per llates i tapajuntes. Per la seva banda en les dues façanes laterals aflora, respectivament, un ràfec de cinc fileres: la primera de rajola plana, la segona de teula, la tercera de rajola plana, la quarta de teulada i la cinquena de teula girada.
La masia es troba immersa en un estat deplorable de conservació com així ho acrediten diversos factors: en primer lloc, el procés d'enrunament està molt avançat i l'exemple el trobem en la coberta parcialment esfondrada. En segon lloc, gairebé tota la superfície física de la masia la tapa, completament, la vegetació fins al punt que només es veu la façana quedant la resta totalment emboscada. En tercer lloc, les esquerdes són àmplies i múltiples i es troben disseminades per tota la façana. En quart lloc, les clapes on la capa d'arrebossat s'ha desprès completament, quedant a la vista tota la composició interna a base de fragments de rajola esmicolada, pedres fragmentades i còdols.
A la part posterior de la masia trobem una sèrie de petites construccions, exemptes, molt deteriorades que podrien actuar antigament com a graner o magatzem o com a dependències de treball.

## Referències

* 1 2 3 4 5 6 7 8 9 «La Grevolosa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# Província d'Alger

La província o wilaya d'Alger (àrab: ولاية الجزائر, wilāyat al-Jazāʾir) és una província o wilaya d'Algèria derivada de l'antic Département Français d'Alger. Té una població de 2.562.000 habitants i la seua capital administrativa és Alger.

## Vegeu també

* Zakkar
# Cossezen

Cossezen va ser un trobador del segle xii d'origen molt probablement llombard. Es tracta del primer trobador italià del qual es té constància. No ens ha arribat cap obra seva; l'únic testimoni que en tenim es troba en una estrofa de la famosa sàtira que va fer Peire d'Alvèrnia sobre els poetes contemporanis, on s'hi esmenta un tal Cossezen. Alguns estudiosos consideren que aquesta sàtira hauria estat composta abans del 1173. Peire d'Alvèrnia fa sortir el nom d'aquest trobador en el darrer vers:
Estrofa de Peire d'Alvèrnia :
| Versió original en occità | Traducció al català |
| E.l dotzes us veilletz [o vielhs] Lombartz que clama sos vezins coartz et elh eis sent de l'espaven; pero us sonetz fai gaillartz ab motz maribotz e bastartz, e lui apell'om Cossezen. | I el dotzè poeta és un vell llombard que anomena covards els seus veïns i ell mateix sent por; però compon cançons dinàmiques amb paraules falsejades i bastardes, i ell es diu Cossezen. |
Cossezen seria un àlies irònic atribuït al trobador llombard a causa del seu estil "bastard" (bastartz). La creença que aquest trobador fos de la Llombardia es basa en el vers on Peire d'Alvèrnia l'anomena vielhs Lombartz i en l'atribució d'utilitzar "paraules bastardes", potser referint-se a llombardismes que incloïa en els seus poemes. Per altra banda Lombartz era una paraula que en aquella època s'utilitzava com a sinònim de cobdiciós o usurer. En tot cas es tendeix a considerar Cossezen un poeta de la Llombardia i, per tant, el primer poeta líric d'aquest origen que va escriure en occità.

## Referències

* ↑ BERTONI, Giulio. I Trovatori D'italia (en italià). Mòdena: Editore Cav. Umberto Orlandini, 1915, p. 129-130. «Reimprès el 1974 per Sattkine Reprints.»
* ↑ PATTISON,Walter T.: "The Background of Peire D'Alvernhe's Chantarai D'Aquest Trobadors", Modern Philology 31:1, 1933, pp. 19–34.

## Bibliografia

* BERTONI, Giulio: I Trovatori D'italia, Sattkine Reprints, Ginebra, 1974, pp. 129-130.
* PAGANO, Mario: COSSEZEN al Dizionario biografico degle italiani, vol 30, Instituto dell'Enciclopedia Italiana, 1984.
* ZENKER, Rudolf: Die Lieder Peire von Auvergne, Erlangen, 1900

## Vegeu també

* Llista de trobadors
# Patrick Bercz

Patrick Bercz (Kempen, Rin del Nord-Westfàlia, 11 de setembre de 1989) va ser un ciclista alemany que fou professional del 2008 al 2012.

## Palmarès

* 2011
** 1r al Gran Premi de Frankfurt sub-23

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Egueda

Egueda (en rus: Эгеда) és un poble del Daguestan, a Rússia, que en el cens del 2010 tenia 60 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Angelo Acciaiuoli (bisbe)

Angelo Acciaiuoli (Florència, 1298 — Nàpols, 1357) fou monjo de l'ordre dels Predicadors que va professar els vots el 1314 i altra vegada al monestir de Santa Maria Novella de Florència el 1317.
Fou bisbe d'Àquila del 8 de juny de 1328 al 26 de juny de 1342, bisbe de Florència del 26 de juny de 1342 fins a la seva renúncia el març de 1355, bisbe de Montecassino des del 18 de març de 1355
Fou ambaixador de Florència davant el Papa d'Avinyó el març de 1344, el 1348 i el 1352. També fou canceller del Regne de Nàpols des del 1349 on va morir el 4 d'octubre de 1357.
# Inversor trifàsic

Un inversor trifàsic és un tipus de circuit utilitzat per convertir corrent continu en corrent altern. Un inversor té com a funció la de canviar un voltatge de corrent continu d'entrada en un voltatge de corrent altern simètric a la sortida i de procurar que aquest tingui la magnitud i freqüència desitjada per l'usuari.

## Vegeu també

* PUT
* BJT
* IGBT
* Díode
* MOSFET
* Interruptor unilateral de silici

## Referències

* ↑ «Disseny, control i implementació en DSP d'un inversor trifàsic de tres nivells amb topologia NPC per una microxarxa». Dipòsit de la recerca de Catalunya. Arxivat de l'original el 2015-09-24. [Consulta: 5 gener 2013].
# Província d'Almati

La província d'Almati (kazakh Алматы облысы) és una província del Kazakhstan. La seva població és d'1.603.700 habitants i té una extensió de 224.000 km². La seva capital és la ciutat de Taldykorgan, amb una població d'uns 118.400 habitants.

## Geografia

La província d'Almati és la que envolta la ciutat d'Almati. Fa frontera amb el Kirguizstan i la regió de Xinjiang a la República Popular de la Xina. També limita amb les províncies kazakhs de Zambyl, Kharagandí i Kazakhstan Oriental.
El llac Balkhash (Balqash Koli en kazakh) està situat al nord-oest. La Serralada del Trans-Ilí Alatau, Branca del Tian Shan, s'estén al llarg de la frontera meridional del Kirguizstan. El principal riu de la regió és el Köksu.

## Història

La província d'Alma-Ata, precursora de l'actual província d'Almati, va ser creada a partir de la regió històrica de Zhetysu el 10 de març de 1932. La seva capital era Alma-Ata (Almati). Durant el període soviètic la part nord-est de la província, centrada a Taldykorgan, va ser separada de la resta. L'abril de 2001 el centre administratiu de la província va ser traslladat des d'Almati a Taldykorgan.

## Atraccions turístiques

* Petròglifs de Tamgalí. Declarat Patrimoni de la Humanitat per la Unesco el 2004.

## Enllaços externs

* Sitio oficial del Óblast de Almatý Arxivat 2020-06-08 a Wayback Machine.
# Fiorina Cecchin

Fiorina Cecchin (Cittadella, 3 d'abril de 1877 - 13 de novembre de 1925) va ser una catòlica romana italiana religiosa a les Germanes de sant Josep Benet del Cottolengo.
La mala salut va impedir la seva entrada inicial a la vida religiosa quan tenia divuit anys abans de ser acceptada a les Germanes Cottolengo a Treviso. A causa del retard de la seva professió religiosa va treballar com a cuinera per als seus col·legues abans de rebre el permís per unir-se a les missions a Àfrica on va arribar el 1905. Cecchin va esdevenir una figura popular a les missions per la seva cura i atenció als pobres i malalts amb els quals va passar molt de temps. Es va destacar pel seu activisme zelós i la manera en què educava els nens en el catecisme.
El procés de beatificació va començar a Torí el 2014 i es va titular com a Serventa de Déu. Cecchin va ser beatificada el 5 de novembre de 2022 a Meru després que un miracle que se li atribuïa des del 2013 rebé l'aprovació papal.f>

## Referències

* 1 2 «Blessed Fiorina Cecchin». Catholic Saints, 14 December 2021. [Consulta: 9 febrer 2022].
* 1 2 3 «Venerabile Serva di Dio Maria Carola Cecchin». Congregation for the Causes of Saints. Arxivat de l'original el 9 February 2022. [Consulta: 9 febrer 2022].
* 1 2 «Biografia di Suor Maria Carola». Sisters of Saint Giuseppe Benedetto Cottolengo. [Consulta: 9 febrer 2022].
* 1 2 «Venerabile Maria Carola (Fiorina) Cecchin». Santi e Beati, 25-11-2020. [Consulta: 9 febrer 2022].
# Patrick Bosman

Patrick Bosman (Haren, Països Baixos, 16 de gener de 1994) és un ciclista austríac, professional des del 2013 i actualment a les files del Hrinkow Advarics Cycleang.

## Palmarès

* 2017
** 1r al Tour de Szeklerland i vencedor d'una etapa

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Emballonura

Emballonura és un gènere de ratpenats de la família dels embal·lonúrids.

## Taxonomia

* Ratpenat de cua de beina de les Filipines (Emballonura alecto)
* Ratpenat de cua de beina de Peter (Emballonura atrata)
* Ratpenat de cua de beina de Beccari (Emballonura beccarii)
* Ratpenat de cua de beina de l'illa Rennell (Emballonura dianae)
* Ratpenat de cua de beina gros (Emballonura furax)
* Ratpenat de cua de beina petit (Emballonura monticola)
* Ratpenat de cua de beina de Raffray (Emballonura raffrayana)
* Ratpenat de cua de beina de Vanuatu (Emballonura semicaudata)
* Ratpenat de cua de beina de Seri (Emballonura serii)

## Referències

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.

## Enllaços externs

* Distribució mundial de les diferents espècies d'aquest gènere de ratpenats. (anglès)